open-index/open-wikipedia-markdown huggingface dataset:
நரேந்திர சிங் தோமர்

**நரேந்திர சிங் தோமர்** (Narendra Singh Tomar) மத்திய சுரங்கத்துறை, உருக்கு, தொழிலாளர் மற்றும் வேலைவாய்ப்பு அமைச்சர். வயது, 61. ம.பி.,யைச் சேர்ந்தவர். செல்லமாக 'முன்னா பையா' என்றழைக்கப்படும் இவர், குவாலியர் தொகுதியில், காங்., வேட்பாளர் அசோக் சிங்கை 29,699 ஓட்டுக்கள் வித்தியாசத்தில் வீழ்த்தியுள்ளார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:1957 பிறப்புகள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
தவார் சந்த் கெலாட்

**தவார் சந்த் கெலாட்** (Thawar Chand Gehlot) , இவர் கர்நாடக மாநிலத்தின் 19வது மற்றும் தற்போதைய ஆளுநராக 11 ஜூலை 2021 முதல் பதவி வகித்து வருகிறார்.

நரேந்திர மோதியின் முதல் அமைச்சரவையில் 26 மே 2014 முதல் 29 மே 2019 முடிய மத்திய சமூகநீதி மற்றும் மேம்பாடு & அதிமாரமளித்தல் அமைச்சகத்தின் கேபினெட் அமைச்சராக பதவி வகித்தவர். தலித் சமூகத்தவரான இவர், மத்தியப் பிரதேச மாநிலத்தில் பிறந்தவர். 2014ல், ஷாஜபுர் மக்களவைத் தொகுதியில் பாரதிய ஜனதா கட்சி சார்பில் வெற்றி பெற்றிருந்தார்.

மீண்டும் நரேந்திர மோதியின் இரண்டாம் அமைச்சரவையிலும் அதே சமூக நீதி & அதிகாரமளித்தல் அமைச்சகத்தின் காபினெட் அமைச்சராக 31 மே 2019 முதல் 7 ஜூலை 2021 வரை பதவி வகித்தார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:1948 பிறப்புகள்
பகுப்பு:16வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
ஜூவல் ஓரம்

**ஜூவல் ஓரம்** (Jual Oram) மத்திய பழங்குடியினர் நலத்துறை அமைச்சர். வயது, 53. ஒடிசாவைச் சேர்ந்தவர். கடந்த, 12, 13, 14வது லோக்சபா தேர்தலில் சுந்தர்கார் தொகுதியில் வெற்றி பெற்றுள்ளார். ஒடிசாவின் மூத்த தலைவரான இவர், மாநிலத்  தலைவராக நான்கு ஆண்டுகள் இருந்தார். தற்போது பா. ஜ. க., துணைத் தலைவராக உள்ளார். இத்தேர்தலில் பிஜு ஜனதா தளம் சார்பில் போட்டியிட்ட ஹாக்கி வீரர் திலீப் குமார் டிர்கியை 18,829 ஓட்டு வித்தியாசத்தில் வென்றார்.

## மேற்கோள்கள்

## வெளி இணைப்புகள்
* ஜூவல் ஓரம் 

பகுப்பு:இந்திய அரசியல்வாதிகள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பகுப்பு:2024 ஒடிசா மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பட்டியல் பழங்குடி நபர்கள்
ஹேங்க் ஓவர் 3

**ஹேங்க் ஓவர் III**  2013ம் ஆண்டு வெளியான அமெரிக்க நாட்டு நகைச்சுவை திரைப்படம். இது ஹேங்க் ஓவர் திரைப்பட வரிசையில் வரும் 3ம் பாகம் ஆகும். இந்தத் திரைப்படத்தை **[[டாட் பிலிப்சு]]** இயக்க, பிராட்லி கூப்பர், எட் ஹெல்ம்ஸ், ஜேக் காலிபெனாகிஸ், கென் ஜியோங், ஹீத்தர் கிரகாம், ஜெஃப்ரி டம்பொர், ஜஸ்டின் பர்தா, ஜான் குட்மேன் உள்ளிட்ட பலர் நடித்துள்ளனர். இந்தத் திரைப்படம் மே 21, 2013 அன்று வெளியானது.

## நடிகர்கள்
* பிராட்லி கூப்பர்
* எட் ஹெல்ம்ஸ்
* ஜேக் காலிபெனாகிஸ்
* கென் ஜியோங்
* ஹீத்தர் கிரகாம்
* ஜெஃப்ரி டம்பொர்
* ஜஸ்டின் பர்தா
* ஜான் குட்மேன்
* சாஷா பர்ரேசே 
* ஜேமி சுங்
* கில்லின் விக்மான்
* மைக் எப்ஸ்

## வெளியீடு
இந்தத் திரைப்படம் மே 21, 2013 அன்று வெளியானது.

## வெளி இணைப்புகள்

* 
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
கோர்ப்ஸ் ப்ரைட்

**கோர்ப்ஸ் ப்ரைட்** 2005ம் ஆண்டு வெளியான ஐக்கிய இராச்சியம் மற்றும் ஐக்கிய அமெரிக்க அனிமேஷன் காதல் திரைப்படம். இந்த திரைப்படத்துக்கு ஜானி டெப் மற்றும் **ஹெலினா போஹம்** குரல் கொடுத்துள்ளார்கள்.

## வெளி இணைப்புகள்
* 
* 
* 
* 
* 
* 

பகுப்பு:2005 திரைப்படங்கள்
பகுப்பு:2005 இயங்குப்பட திரைப்படங்கள்
பகுப்பு:அமெரிக்க இயங்குப்பட திரைப்படங்கள்
பகுப்பு:பிரிட்டிசு இயங்குப்பட திரைப்படங்கள்
பகுப்பு:பேய் திரைப்படங்கள்
பகுப்பு:வார்னர் பிரதர்ஸ் இயங்குப்பட திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரித்தானிய திரைப்படங்கள்
அப்துல் பத்தா அல்-சிசி

**அப்துல் ஃபத்தா சயீது காலில் அல்-சிசி** (*Abdel Fattah Saeed Hussein Khalil El-Sisi*, ; பிறப்பு: 19 நவம்பர் 1954) எகிப்திய அரசுத்தலைவர். எகிப்திய படைத்துறைக் கட்டளைத் தளபதியாகவும், பாதுகாப்பு அமைச்சராகவும் 12 ஆகத்து 2012 முதல் 26 மார்ச் 2014 வரை பணியாற்றினார். படைத்துறைத் தலைவராக இவர் பணியாற்றிய போது முன்னாள் இசுலாமிய அரசுத்தலைவராக இருந்த முகம்மது முர்சியைப் பதவியில் இருந்து அகற்றுவதற்கு இவர் முக்கிய பங்காற்றினார். அதன் பின்னர் இவர் முதலாவது பிரதிப் பிரதமராக நியமிக்கப்பட்டார். 2014 மார்ச் 26 இல் இவர் அரசுத்தேர்தலில் பங்கேற்கும் பொருட்டு தனது பதவிகளைத் துறந்தார். 2014 மே 26-28 இல் இடம்பெற்ற தேர்தல்களில் இவர் பெரும் வெற்றி பெற்று அரசுத்தலைவராக அறிவிக்கப்பட்டார்.

## மேற்கோள்கள்

## வெளி இணைப்புகள்
*அதிகாரபூர்வ இணையதளம் 

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:எகிப்திய அரசியல்வாதிகள்
பகுப்பு:எகிப்திய அரசுத்தலைவர்கள்
ஆனந்த் கீத்தே

**ஆனந்த் கங்காராம் கீதே** (Anant Geete) மத்திய கனரக தொழிற்சாலை மற்றும் பொதுத்துறை நிறுவனங்கள் துறைக்கான அமைச்சர் ஆவார். இவர் சிவசேனா கட்சியைச் சேர்ந்தவர். 1951, சூன் 2ல் மும்பையில் பிறந்தார். வயது 62. மும்பை மாநகராட்சியின் கவுன்சிலராக அரசியல் வாழ்க்கையைத் துவக்கினார். பின் மாநகராட்சியின் நிலைக்குழுத் தலைவராகப் பணியாற்றினார். மக்களவைத் தேர்தலில் ஆறு முறை வெற்றி பெற்றுள்ளார். மகாராஷ்டிரா சட்டசபையில் சட்டமன்ற உறுப்பினராகவும் தேர்வு செய்யப்பட்டுள்ளார். மத்திய அரசில் பல துறைகளில் அமைச்சர் பொறுப்பும் வகித்துள்ளார். சிவ சேனா கட்சியின் மூத்தத் தலைவராக கருதப்படுகிறார். 2014-ஆம் ஆண்டில் நடைபெற்ற நாடாளுமன்றத் தேர்தலில் மகாராஷ்டிராவில் உள்ள ராய்காட் தொகுதியில் போட்டியிட்டு, தேசியவாத காங்கிரசு கட்சியைச் சேர்ந்த சுனில் தத்தாத்ரேயாவை 2,110 ஓட்டு வித்தியாசத்தில் வென்றார். இவர் 1951-ஆம் ஆண்டின் ஜூன் இரண்டாம் நாளில் பிறந்தார். இவர் மும்பையில் பிறந்தார்.

## பதவிகள்
இவர் கீழ்க்காணும் பதவிகளில் இருந்துள்ளார்.
*1985-92: மும்பை மாநகராட்சியில் கவுன்சிலர்
*1996: பதினோராவது மக்களவையில் உறுப்பினர்
*1998: பன்னிரண்டாவது மக்களவையில் உறுப்பினர்
*1999: பதின்மூன்றாவது மக்களவையில் உறுப்பினர்
*1 ஜூலை, 2002 - 25 ஆகஸ்டு 2002: மத்திய அமைச்சர் (நிதித் துறை)
*26 ஆகஸ்டு 2002 - மே 2004: மத்திய அமைச்சர் (ஆற்றல் துறை)
*2004: பதினான்காவது மக்களவையில் உறுப்பினர்
*2009: பதினைந்தாவது மக்களவையில் உறுப்பினர்
*மே, 2014: பதினாறாவது மக்களவையில் உறுப்பினர்
*27 மே 2014: கேபினட் அமைச்சர் (கனரக தொழிற்சாலைகள் துறை)

## மேற்கோள்கள்

## வெளி இணைப்புகள்
* 15-வது நாடாளுமன்ற தேர்தல் முடிவுகள்
* இந்திய பிரதமரின் இணையத்தில்
* சிவ சேனா பட்டியல்

பகுப்பு:வாழும் மக்கள்
பகுப்பு:பதினாறாவது மக்களவை அமைச்சர்கள்
பகுப்பு:1951 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
முதலியார் (இலங்கை)

**முதலி** (*Mudali*) அல்லது **முதலியார்** (*Mudaliyar*) என்பது குடியேற்றக் காலத்தில் இலங்கையில் இருந்த ஒரு பதவிப் பெயர் ஆகும். கிபி 17 ஆம் நூற்றாண்டில் போர்த்துக்கேயர் முதலியார் வகுப்பை உருவாக்கினார்கள். இலங்கையின் கரையோரப் பகுதிகளில் பல்வேறு சாதிகள் மத்தியில் இருந்து போர்த்துக்கேய ஆட்சியாளர்களுக்கு விசுவாசமாக இருக்கக்கூடியவர்கள் இப்பதவிக்குத் தேர்ந்தெடுக்கப்பட்டனர். போர்த்துக்கேசரின் பின்னர் ஆட்சி செய்த ஒல்லாந்தர் இப்பதவியை *முதலி* என்ற பட்டப் பெயருடன் தொடர்ந்தனர். பின்னர் ஆட்சிக்கு வந்த பிரித்தானியர் முதலியார் பதவியை 1798 ஆம் ஆண்டில் மீண்டும் அறிமுகப்படுத்தினர். இலங்கை ஆளுனரினால் முதலியார்கள் நியமிக்கப்பட்டனர். 1930களில் பிரித்தானிய இலங்கை அரசின் கீழிருந்த சுதேச திணைக்களம் மூடப்பட்டதை அடுத்து முதலியார் பதவியும் ஒழிக்கப்பட்டது.

## வரலாறு
முதலியார் என்றால் ‘முதலாமவர்’/முதன்மையானவர் என்று பொருள். இது செல்வச் செழிப்புடன் வாழும் நபரைக் குறிக்கும். போர்த்துக்கீசிய ஆட்சியாளர் உள்ளூர் நிர்வாக சட்ட மாதிரிகளையும், வரி அறவிடும் முறைகளையும் பராமரித்தனர். ஆனாலும், சில புதிய பதவிகளை அவர்கள் உருவாக்கினர். அதிகார் எனப்படுபவர் நில வாடகை, வரிகள் என்பவற்றை ஒவ்வொரு மாகாணத்திலுமுள்ள கிராமங்களிலும் அறிவிடுபவராவார். இவர்களை முதலியார்மார் மேற்பார்வை செய்தனர். தமிழ் முதலியார்மார் குடாநாட்டு மக்கள் மீது கணிசமான செல்வாக்குச் செலுத்தி வந்தனர். போர்த்துக்கேய உத்தியோகத்தர்கள் முதலியார்மார்களுக்கிடையிலான பிரதான தொடர்பாகவும் கிராம உத்தியோகத்தவர்களை மேற்பார்வை செய்யும் அதிகாரத்தையும் கொண்டிருந்தனர்.

## இலங்கையின் புகழ்பெற்ற சில முதலியார்கள்
*சேனாதிராச முதலியார் (1750-1840) 
*ஆறுமுகம்பிள்ளை குமாரசுவாமி (1783-1836)
*செ. இராசநாயகம் (1870-1940)

## மேற்கோள்கள்
முகவிப் படிமம்

**முகவிப் படிமம்** (*Agent-based model*) என்பது ஒரு  கணிப்பொறி மனிதனைப் போல சிந்தித்துச் செயல் பட முடியுமா என்று ஆராயும்  துறையாகும். இந்த முயற்சியில் பயன்படுத்தப்படும் ஒரு கருத்தே முகவிப் படிமம் என்பது. எடுதுக்காட்டாக, சாரையாகச் சென்று இரையைக் கொண்டு வந்து புற்றில் வைக்கும் ஒரு எறும்புக் கூட்டத்தைக் கணிப்பொறித் திரையில் காட்ட வேண்டுமாயின், அதற்கு முதலில் ஒரு செய்நிரல் எழுத வேண்டும். அந்த நிரலி எழுதுவதற்கு முன், எறும்புகள் இரை கொண்டு வந்து வைக்கும் காட்சிக்கு ஒரு படிமம் தேவை. இதைச் செயற்கை அறிவு கொண்டு செய்வதாக இருந்தால், ஒவ்வொரு எறும்பையும் ஒரு முகவியாகப் படிமம் எடுத்துக் கொள்வர். இது போன்ற படிமத்தை முகவிப் படிமம் என்று சொல்லலாம்.

முகவிப் படிமம் என்ற ஆராய்ச்சித் துறையில் பல்வேறு துறைகளில் இருந்து கருத்துக்கள் கொணரப்பட்டு, பின் முகவிகள் உருவாக்கப் படுகின்றன. எடுத்துக் காட்டாக, ஆட்டக் கோட்பாடு, பல்கூட்டு ஒருங்கியம் (*complex systems*), வெளிப்படல் (*emergence*), கணினிக்  குமுகாயவியல் (*computational sociology*), பல்-முகவி ஒருங்கியம் (multi-agent systems) மற்றும் படிவளர்ச்சி நிரலாக்கம் (evolutionary programming) போன்ற துறைகளைச் சொல்லலாம்.

## வெளி இணைப்புகள்

* Agent-based models of social networks, java applets. 
* On-Line Guide for Newcomers to Agent-Based Modeling in the Social Sciences
* Introduction to Agent-based Modeling and Simulation. Argonne National Laboratory, November 29, 2006.
* Agent-based models in Ecology – Using computer models as theoretical tools to analyze complex ecological systems
* Open Agent-Based Modeling Consortium's Agent Based Modeling FAQ
* Multiagent Information Systems  – Article on the convergence of SOA, BPM and Multi-Agent Technology in the domain of the Enterprise Information Systems. Jose Manuel Gomez Alvarez, Artificial Intelligence, Technical University of Madrid – 2006
* Artificial Life Framework 
* Article providing methodology for moving real world human behaviors into a simulation model where agent behaviors are represented 
* Agent-based Modeling Resources, an information hub for modelers, methods, and philosophy for agent-based modeling
* An Agent-Based Model of the Flash Crash of May 6, 2010, with Policy Implications, Tommi A. Vuorenmaa (Valo Research and Trading), Liang Wang (University of Helsinki - Department of Computer Science), October, 2013

பகுப்பு:கணினியும் சமூகமும்
பகுப்பு:ஆட்டக் கோட்பாடு
சச்சித்திர சேனநாயக்கா

**சச்சித்திர சேனநாயக்கா** (*Sachithra Senanayake*, பிறப்பு: 9 பெப்ரவரி 1985) இலங்கைத் துடுப்பாட்ட வீரர். பல்-துறை ஆட்டக்காரரான இவர் வலக்கை துடுப்பாட்டக்காரரும், வலக்கை விலகுசுழல் பந்து வீச்சாளரும் ஆவார். 2006 ஆம் ஆண்டு முதல் இவர் கொழும்பு சிங்கள விளையாட்டுக் கழகத்திற்காக முதல்தரத் துடுப்பாட்டப் போட்டிகளில் பங்கு பற்றி வருகிறார்.

சேனநாயக்கா இலங்கைத் துடுப்பாட்ட அணியின் சார்பில் முதற் தடவையாக பன்னாட்டுப் போட்டி ஒன்றில் 2012 சனவரியில் தென்னாப்பிரிக்க அணிக்கு எதிரான இலங்கையின் நான்காவது ஒரு நாள் போட்டியில் விளையாடினார். இலங்கைப் பிரீமியர் இலீகு மட்டுப்படுத்த்கப்பட்ட ஒவர் போட்டிகளில் பங்கு பற்றி அதிக எண்ணிக்கையான இலக்குகளைக் கைப்பற்றியமைக்காக இவர் இலங்கை அணியில் விளையாட அழைக்கப்பட்டார். 2013 இந்தியன் பிரீமியர் லீக் ஏலத்தில் இவர் கொல்கத்தா நைட் ரைடர்ஸ் அணியினால் 625,000 அமெரிக்க டாலர்களுக்கு வாங்கப்பட்டார்.

## பன்னாட்டுப் போட்டிகளில் விளையாடத் தடை
2014 சூன் மாதத்தில் நடைபெற்ற இலங்கை, இங்கிலாந்து அணிகளுக்கிடையில் இங்கிலாந்தில் நடைபெற்ற நான்காவது ஒரு நாள் பன்னாட்டுப் போட்டியின் பின்னர் போட்டியின் நடுவர்களான மரையஸ் ஏறஸ்மாஸ், இயன் குட் மற்றும் மூன்றாவது நடுவரான கிறிஸ் கபனி ஆகியோர் சச்சித்திர சேனநாயக்கா பந்தை வீசி எறிவதாக சர்வதேச கிரிக்கெட் சபையிடம் முறையிட்டனர். அவர் மீது நடத்தப்பட்ட பரிசோதனைகளில், இந்த சந்தேகத்திற்கிடமான நான்கு பந்துவீச்சுக்களின்போது, முழங்கை மூட்டு விரியவேண்டிய 15-பாகை அளவையும் தாண்டி விரிந்ததாக உறுதிப்படுத்தப்பட்டது. இதனை அடுத்து பன்னாட்டுப் போட்டிகளில் அவர் விளையாட பன்னாட்டுத் துடுப்பாட்ட அவை தடை விதித்தது.

## மேற்கோள்கள்

## வெளி இணைப்புகள்

பகுப்பு:1985 பிறப்புகள்
பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
அமெரிக்கன் ஹஸ்ல்

**அமெரிக்கன் ஹஸ்ல்** 2013ம் ஆண்டு வெளியான அமெரிக்க நாட்டு நகைச்சுவை திரைப்படம். இந்தத் திரைப்படத்தை **டேவிட் ஓ. ரஸ்ஸல்** இயக்க, கிரிஸ்டியன் பேல், பிராட்லி கூப்பர், ஏமி ஆடம்சு, ஜெரமி ரெனர், ஜெனிபர் லாரன்ஸ் உள்ளிட்ட பலர் நடித்துள்ளனர். இந்தத் திரைப்படம் மூன்று ’கோல்டன் குளோப்’ விருது களை வெற்றது என்பது குறிப்படத்தக்கது.

## நடிகர்கள்
* கிரிஸ்டியன் பேல் - இர்விங்
* பிராட்லி கூப்பர் - ரிச்சி டிமாஸோ
* ஏமி ஆடம்சு - சிட்னி
* ஜெரமி ரெனர்
* ஜெனிபர் லாரன்ஸ்
* மைக்கேல் பெனா

## வெளியீடு
இந்த திரைப்படத்தின் முன்னோட்டக்காட்சி ஜூலை 31, 2013ம் ஆண்டு வெளியானது. அக்டோபர் 9, 2013ம் ஆண்டு அமெரிக்காவில் வெளியானது.

## வெளி இணைப்புகள்

* 
* 
* ''American Hustle'' at History vs. Hollywood

## மேற்கோள்கள்

பகுப்பு:2013 ஆங்கிலத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:தகாத உறவுத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:ந.ந.ஈ.தி திரைப்படங்கள்
உஸ்பெக்கிஸ்தான் இஸ்லாமிய இயக்கம்

**உஸ்பெக்கிஸ்தான் இஸ்லாமிய இயக்கம்** (The Islamic Movement of Uzbekistan - **IMU**) உஸ்பெக்கிஸ்தான் நாட்டைச் சார்ந்த ஓர் ஆயுதம் தாங்கிய தீவிரவாத இஸ்லாமியக் குழு ஆகும். இக்குழுவானது 1991 ஆம் ஆண்டு *தாஹிர் யுல்தஷேவ்* (Tahir Yuldashev) மற்றும் *ஜூமா நமங்கானி* (uma Namangani) ஆகிய இருவரால் தொடங்கப்பட்டதாகும். இவ்விருவரும் பெர்கானாப் பள்ளத்தாக்கைச் சார்ந்த உஸ்பெக்கிஸ்தானியர்கள் ஆவார். இக்குழுவின் முக்கிய நோக்கம் உஸ்பெக்கித்தானிய அரசை அகற்றிவிட்டு ஷரியா சட்டத்துடன் கூடிய இஸ்லாமிய அரசை அமைக்க வேண்டும் என்பதாகும்.

இக்குழுவானது உஸ்பெக்கிஸ்தானுக்கு வெளியே தஜிகிஸ்தான் மற்றும் வடக்கு ஆப்கானிஸ்தானில் தாலிபான் கட்டுப்பாட்டுப் பகுதியில் இயங்கிவருகிறது. இவ்வமைப்பு கிர்கிஸ்தான் மீது 1999 மற்றும் 2000 ஆண்டுகளில் தொடர்ச்சியாக தாக்குதலை நடத்தியது. அதன் பின்னர் 2001 ஆம் ஆண்டில் அமெரிக்காவின் தீவிரவாதத்திற்கு எதிராக போரில் இவ்வியக்கம் பெரும்பான்மையளவு அழிக்கப்பட்டது. இவ்வியக்கத்தின் தலைவர்களில் ஒருவரான *ஜூமா நமங்கானி* கொல்லப்பட்டார். மற்றொருவரான *தாஹிர் யுல்தஷேவ்* பாக்கிஸ்தானின் *வாஸிரிஸ்தான்* பகுதிக்கு தப்பி ஓடி விட்டார். அதன் பின்னர் இவ்வியக்கத்தின் பயிற்சி மையங்கள் *வாஸிரிஸ்தான்* பகுதியில் தொடங்கப்பட்டு *பாக்கிஸ்தான்* அரசை அகற்றப் போராடும் தீவிரவாதக் குழுக்களோடு இணைந்துவிட்டது. மேலும் இக்குழுவிற்கு அல் காயிதாத் தீவிரவாத அமைப்புடன் தொடர்புள்ளது. இந்த அமைப்பை அமெரிக்கா, ஆஸ்திரேலியா, கனடா, ஐரோப்பிய ஒன்றியம் மற்றும் ரஷ்யா ஆகியவை தடை செய்துள்ளன.
## தாக்குதல்
2011 ஆம் ஆண்டு அக்டோபர் மாதம் 11 ஆம் தியதி ஆப்கானிஸ்தானின் அமைதி மாகாணமான *பாஞ்சீர்* மீது நடத்தப்பட்ட தற்கொலைத் தாக்குதலுக்கு இவ்வியக்கம் பொறுப்பேற்றுக் கொண்டது. இத்தாக்குதலில் இரண்டு பொதுமக்கள் கொல்லப்பட்டனர். மேலும் இவ்வியக்கம் அமெரிக்கா மற்றும் இஸ்ரேல் நாட்டுத் தூதரகங்கள் மீது தாக்குதல் நடத்தியது.
* இந்த அமைப்பு இதுவரை நடத்திய தாக்குதல்களின் பட்டியல் 

## தொடர்புடைய கட்டுரைகள்
* ஷரியாச் சட்டம்
* இசுலாமியத் தீவிரவாதம்
## வெளி இணைப்புகள்
* உஸ்பெக்கிஸ்தான் இஸ்லாமிய இயக்கத்தின் விவரங்கள் மற்றும் அதன் செயற்பாடுகள்
* உஸ்பெக்கிஸ்தான் இஸ்லாமிய இயக்கம் 
* உஸ்பெக்கிஸ்தான் இஸ்லாமிய இயக்கம் பற்றிய கட்டுரை 
* உஸ்பெக்கிஸ்தான் இஸ்லாமிய இயக்கம் பற்றிய கட்டுரை

## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:உசுபெக்கிசுத்தான்
அல் ஜமா அல் இஸ்லாமியா

**அல் ஜமா அல் இஸ்லாமியா** (ஆங்கிலம்: Al-Gama'a al-Islamiyya, அரபி: : الجماعة الإسلامية‎ al-jamāʻah al-islāmīyah) எகிப்து நாட்டைச் சேர்ந்த சுணி இஸ்லாமியக் குழு ஆகும். இக்குழுவானது ஐரோப்பிய ஒன்றியம் மற்றும் அமெரிக்காவால் தீவிரவாத இயக்கம் என தடை செய்யப்பட்டுள்ளது. இக்குழுவின் முக்கிய நோக்கம் எகிப்து அரசை அகற்றிவிட்டு *முகம்மது முர்ஸியா* தலைமையில் ஓர் இஸ்லாமிய ஆட்சியை நிறுவுவது ஆகும்.
 
இந்த இயக்கம் 1992 முதல் 1998 வரை எகிப்து அரசுக்கு எதிரான தாக்குதல்களின் மூலம் 796 எகிப்தியக் காவலர்களையும், போர் வீரர்களையும் மற்றும் பொது மக்களையும் கொன்றுள்ளது. இந்த அமைப்பிற்கு ஈரான் மற்றும் சூடான் அரசுகள் ஆதரவளிக்கின்றன. மேலும் அல் காயிதா இந்த அமைப்பின் தீவிரவாதச் செயல்களுக்கு உதவுகிறது. எகிப்திய அரசு இவ்வமைப்பின் தீவிரவாதச் செயல்களைக் கட்டுப்படுத்த அமெரிக்காவின் உதவியைப் பெறுகிறது.
## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:எகிப்து
இன்சீடியஸ்: சாப்டர் 2

**இன்சீடியஸ்: சாப்டர் 2** 2013ஆம் ஆண்டு வெளியான அமெரிக்க நாட்டு திகில் திரைப்படம். இந்தத் திரைப்படத்தை **ஜேம்ஸ் வான்** இயக்க, பேட்ரிக் வில்சன், ரோஸ் பைரன் உள்ளிட்ட பலர் நடித்துள்ளனர். இது 2011ஆம் ஆண்டு வெளியான இன்சீடியஸ் என்ற திரைப்படத்தின் 2ஆம் பாகம்.

## கதைச் சுருக்கம்
பேயால் ஆட்கொள்ளப்பட்ட நாயகனிடமிருந்து அவன் குடும்பம் காப்பாற்றப்படுகிறதா? இல்லையா? என்பதே இரண்டாம் பாகத்தின் கதை.

## நடிகர்கள்
* பேட்ரிக் வில்சன் 
* ரோஸ் பைரன்

## இதைப் பார்க்க
* இன்சீடியஸ்

## வெளி இணைப்புகள்
* 
* 
* 
* 
* 

பகுப்பு:2013 ஆங்கிலத் திரைப்படங்கள்
பகுப்பு:2013 திகில் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:ஆங்கிலத் திரைப்படங்கள்
இன்சீடியஸ்

**இன்சீடியஸ்** 2011ஆம் ஆண்டு வெளியான அமெரிக்க நாட்டு திகில் திரைப்படம். இந்தத் திரைப்படத்தை **ஜேம்ஸ் வான்** இயக்க, பேட்ரிக் வில்சன், ரோஸ் பைரன், பார்பரா ஹெர்ஷே உள்ளிட்ட பலர் நடித்துள்ளனர். இந்தத் திரைப்படத்தின் 2ஆம் பாகம் 2013ஆம் ஆண்டு இன்சீடியஸ்: சாப்டர் 2 என்ற பெயரில் வெளியானது.

## நடிகர்கள்
* பேட்ரிக் வில்சன் 
* ரோஸ் பைரன் 
* பார்பரா ஹெர்ஷே

## வெளியீடு
இந்தத் திரைப்படம் ஏப்ரல் 1, 2011ம் ஆண்டு அமெரிக்காவில் வெளியானது.

## வெளி இணைப்புகள்
* 
* 
* 
* 
* 

பகுப்பு:2011 ஆங்கிலத் திரைப்படங்கள்
பகுப்பு:2010 திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
சி3 கார்பன் நிலைநிறுத்தம்

**C<sub>3</sub> கார்பன் நிலைநிறுத்தம்***(C3 carbon fixation)* என்பது தாவரங்களில் காணப்படும் மூன்று வகையான கார்பன் நிலைநிறுத்தப் பாதைகளுள் ஒன்று ஆகும்.. சி4 கார்பன் நிலைநிறுத்தம், கிராசுலாசியன் அமில வளர்சிதைமாற்றம் ஆகிய இரண்டும் மற்ற இரு பாதைகள் ஆகும்.. இச்செயல் முறையில் கார்பன் டை ஆக்சைடும் ரிபுலோசு பிசுபாசுபேட்டும் (5 கார்பன் சர்க்கரை) 3-பாசுபோகிளிசரேட்டு சேர்மமாக மாற்றப்படுகின்றன.

:**CO<sub>2</sub> + H<sub>2</sub>O + RuBP → (2) [[3-பாசுபோகிளீசரேட்டு]]**

கால்வின்-பென்சன் சுழற்சியின் முதல்படி நிலையில் அனைத்துத் தாவரங்களிலும் இவ்வினை நடைபெறுகிறது. சி4 தாவரங்களில் கார்பனீராக்சைடு நேரடியாக காற்றிலிருந்து எடுத்துக் கொள்ளப்படாமல் மாலேட்டு சேர்மத்திலிருந்து எடுக்கப்படுகிறது.

C3 கார்பன் நிலைநிறுத்தப் பாதையை முதன்மைப் பாதையாய்க் கொண்ட தாவரங்கள் C3 தாவரங்கள் என அழைக்கப்படுகின்றன. இவை C4 தாவரங்களை விட பரிணாமத்தில் மூத்தவை. C3 தாவரங்களுக்கு அதிக அளவில் நீர் தேவை. இவற்றால் கடும் தட்பவெப்ப நிலைகளில் வாழ இயலாது. இத்தாவரங்கள் வேர்களால் உறிஞ்சும் நீரில் 97 விழுக்காடு நீராவிப்போக்கால் வெளியேறுகிறது. புவியின் 95 விழுக்காட்டுத் தாவர உயிரிநிறை C3 தாவரங்களால் ஆனது. அரிசி, பார்லி ஆகியவை குறிப்பிடத்தக்க C3 தாவரங்கள்.
## மேற்கோள்கள்

பகுப்பு:ஒளிச்சேர்க்கை
பகுப்பு:கரிமம்
யூ-போரா கோபுரங்கள்

**யூ-போரா கோபுரங்கள்** (U-bora Towers) என்பது, ஐக்கிய அரபு அமீரகத்தின் துபாய் நகரத்தில் உள்ள "வணிகக் குடா" (Business Bay) என்று அழைக்கப்படும் பகுதியில் அமைந்துள்ள ஒரு கட்டிடம் ஆகும். இக்கட்டிடம் இரண்டு கோபுரங்களை உள்ளடக்கியது. ஒன்று அலுவலகக் கோபுரம், மற்றது வதிவிடக் கோபுரம். இக்கட்டிடம் 2011 ஆம் ஆண்டில் கட்டி முடிக்கப்பட்டது. 2010 ஆம் ஆண்டு டிசம்பர் மாதத்தில் இக்கட்டிடம் அதன் அதிக பட்ச உயரத்தை எட்டியபோது, துபாயின் 28 ஆவது உயரமான கட்டிடம் ஆனது.

## வடிவமைப்பு
யூ-போரா கோபுரம் 1 எனவும் அழைக்கப்படுகின்ற அலுவலகக் கோபுரமே உயரத்தில் கூடியது. 256 மீட்டர் (840 அடி) உயரம் கொண்ட இக்கோபுரம் 58 தளங்களைக் கொண்டது. சிறிய கோபுரமான வதிவிடக் கோபுரம் 20 தளங்களைக் கொண்டது. இரண்டு கோபுரங்களையும் தாங்குவது போன்றும் அவற்றை இணைப்பது போலவும் இருக்கும் நான்கு தளங்களைக் கொண்ட கட்டிடப் பகுதி வண்டிகள் தரிப்பிடமாகப் பயன்படுகிறது.

## வெளியிணைப்புகள்
*Ubora Towers - Emporis
*யூ-போரா கோபுரங்கள் வலைப்பதிவு

பகுப்பு:துபாயில் உள்ள கட்டிடங்கள்
பகுப்பு:வானளாவிகள்
தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி

**தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி** (அரபி:  تنظيم القاعدة في بلاد المغرب الإسلامي‎ Tanẓīm al-Qā‘idah fī Bilād al-Maghrib al-Islāmī, ஆங்கிலம்: Al-Qaeda in the Islamic Maghreb (AQIM)) ஓர் ஆயுதம் தாங்கிய இஸ்லாமிய தீவிரவாதக் குழு ஆகும். இது தற்போது அரசுக்கு எதிரானச் செயல்களைச் செய்து வருகிறது. 
## வரலாறும் நோக்கமும்
இந்த அமைப்பானது *ஸலாபாத்* மற்றும் *பிரசங்கம் மற்றும் சண்டை* (Preaching and Combat) ஆகிய இரு குழுக்கள் இணைந்து உருவானது ஆகும். இவ்வமைப்பானது அல்ஜீரியாவைத் தளமாகக் கொண்டு செயல்படுகிறது. இவ்வமைப்பின் முக்கிய நோக்கம் அல்ஜீரிய அரசை அகற்றிவிட்டு இஸ்லாமிய அரசை அமைக்க வேண்டும் என்பதாகும். இக்குழுவானது ஐரோப்பிய, ஸ்பானிய, பிரான்ஸ் மற்றும் அமெரிக்க நிலைகளைத் தாக்குவதை தனது முக்கிய நோக்கமாக அறிவித்துள்ளது. இவ்வமைப்பின் உறுப்பினர்களாக அல்ஜீரியர்களும், சகாரா பகுதியைச் சேர்ந்தவர்களும் மேலும் மொராக்கோவைச் சேர்ந்தவர்களும் உள்ளனர்.
## அமைப்பின் மீதான தடை
இவ்வமைப்பை அமெரிக்கா மற்றும் ஐரோப்பிய ஒன்றியம் ஆகியவை தடை செய்துள்ளன. இவ்வமைப்பிற்கு ஆப்பிரிக்காவின் கொம்பு பகுதியில் இயங்கிவரும் அல் சபாப் தீவிரவாதக் குழுவுடன் தொடர்பு உள்ளது. இந்த அமைப்பு பணத்திற்காக கடத்தல் செயல்களைச் செய்கிறது. கடந்த பத்தாண்டுகளில் இதன் மூலம் 50 மில்லியன் அமெரிக்க டாலர்கள் திரட்டியுள்ளது.
## தாக்குதல்கள்
2012 ஆம் ஆண்டு டிசம்பர் மாதம் இந்த இயக்கத்தின் முக்கியத் தளபதிகளுள் ஒருவரான *முக்தர் பெல்முக்தர்* தனது வீரர்களுடன் பிரிந்து சென்று தாகுதலை நடத்தினார்.   பின்னர் அவர் இத்தாக்குதலை அல் காயிதாவிற்காக செய்ததாகச் சொன்னார். பின்னர் பிரான்ஸ் நடத்திய பதிலடித் தாக்குதலில் *தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமியின்* மற்றொரு தளபதியான *அப்துல்ஹமீத் அபு ஸீத்* என்பவரும் *முக்தர் பெல்முக்தரும்* முறையே 25 பிப்ரவரி 2013 மற்றும் 2 மார்ச் 2013 அன்று கொல்லப்பட்டதாக பிரான்ஸ் அறிவித்தது. *அப்துல்ஹமீத் அபு ஸீத்* கொல்லப்பட்டதை *தன்ஸிம் அல்-காயிதா ஃபி பிலாத் அல்-மஹ்ரிப் அல்-இஸ்லாமி* உறுதிப்படுத்தியது. அமெரிக்க அரசு 2013 ஆம் ஆண்டு ஜூன் மாதம் *முக்தர் பெல்முக்தர்* தலைக்கு பரிசு அறிவித்ததைத் தொடர்ந்து *முக்தர் பெல்முக்தர்* இன்னும் கொல்லப்படவில்லை என அறியமுடிகிறது.

## மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:அல்ஜீரியா
எரிகாயம்

**தீப்புண்** (Burn) அல்லது **தீக்காயம்** என்பது ஒரு வகையான புண். இது நெருப்பு, மின்சாரம், இரசாயனம், கதிரியக்கம், அல்லது தேய்மானம் போன்ற காரணங்களால் உருவாகலாம். பெரும்பாலான தீப்புண்கள் தோல்களை மட்டுமே பாதிக்கின்றது. மிக சில தருணங்களில் மட்டுமே ஆழமான, தசைகளை, எலும்புகளை மற்றும் இரத்த குழாய்களை பாதிக்கக்கூடிய புண்கள் ஏற்படுகின்றது. சாதாரண தீப்புண்களை முதலுதவியின் மூலமாக சரிசெய்து விடலாம். முடியாத பட்சத்தில் மருத்துவமமனைக்குச் சிகிச்சைக்காக செல்லலாம்.

தீப்புண்பட்டவர்கள் பொதுவாக வலியால் அவதியுறுவார்கள். சில நேரங்களில் தீவிரமான தீப்புண் அடைந்தவர்கள் வடு, ஊனம் அல்லது மரணம் போன்ற பெருங்கொடுமைகளையும் அடைய நேரிடும்.

## வகைப்படுத்தல்
தீப்புண்ணுடைய ஆழம், அளவு மற்றும் அதனுடன் தொடர்புடைய புண்கள் போன்றவற்றைக் கருத்தில் கொண்டு மூன்று நிலைகளாகப் பிரிக்கலாம்.

## ஆழத்தின் அடிப்படையில் வகைப்படுத்துதல்
தற்போது, தீப்புண்கள் புண்ணின் ஆழத்தின் படி விவரிக்கப்படுகிறது. முதல், இரண்டாவது, மூன்றாவது மற்றும் நான்காவது நிலை என்று வகைப்படுத்தப்படுகின்றன. பிரஞ்சு முடிதிருத்துனர் - அறுவை சிகிச்சை மருத்துவர் *அம்ப்ராய்சு பிரே* என்பவரால் உருவாக்கப்பட்ட இந்த அமைப்பு இன்றும் பயன்பாட்டில் உள்ளது. என்றாலும், துல்லியமாக தீப்புண்ணின் ஆழத்தை தீர்மானிப்பது சிக்கலாகவே இருக்கின்றது.

பின்வரும் அட்டவணையில் தீப்புண் நிலைகளும் உதாரணங்களும் கொடுக்கப்பட்டுள்ளது.

### தீவிரத்தன்மை

## நோய் தொற்று அறிவியல்

2004 ஆம் ஆண்டளவில் 11&nbsp;மில்லியன் தீப்புண் காயங்கள் ஏற்பட்டு மருத்துவ சிகிச்சை தேவைப்பட்டதுடன்  300,000 பேர் தீப்புண்ணினால் உயிரிழந்தனர். இதுவே அதிக எண்ணிக்கையான காயங்களில் தீவிரவாதம் மற்றும் சாலை விபத்திற்கு அடுத்ததாக நான்காவது இடத்தில் உள்ளது. 90% இற்கும் அதிகமான தீ விபத்துக்கள் வளர்ந்துவரும் நாடுகளிலேயே நடைபெறுகின்றன. சன நெரிசலும் பாதுகாப்பற்ற சமையல் நடவடிக்கைகளுமே இதற்கு முக்கிய காரணங்களாக உள்ளன. அண்ணளவாக 60% ஆன உயிருக்கு ஆபத்தான தீக்காயங்கள் தென்கிழக்காசியாவில் 100,000 பேருக்கு 11.6 என்ற வீததில் நடைபெறுகின்றது. 1990 ஆம் ஆண்டில் 280,000 ஆக இருந்த உயிருக்கு ஆபத்தான தீக்காயங்கள் 2010 ஆம் ஆண்டளவில் 338,000 ஆக அதிகரித்துள்ளது.

வளர்ந்த நாடுகளில் வயது வந்த ஆண்கள் பெண்களிலும் இரண்டுமடங்காகத் தீக்காயங்களால் உயிரிழக்கின்றனர். இது அவர்களின் ஆபத்து அதிகமான தொழில்கள் மற்றும் நடவடிக்கைகளின் காரணமாக ஏற்படுகின்றது. வளர்ந்துவரும் நாடுகளில் பெண்கள் வயது வந்த ஆண்களிலும் இரண்டுமடங்காகத் தீக்காயங்களால் உயிரிழக்கின்றனர். இவ்வகையான தீக்காயங்கள் பெரும்பாலும் சமையலறைத் தீவிபத்தினாலேயே ஏற்படுகின்றது. சிறுவர்களில் வளர்ந்த நாடுகளை விட வளர்ந்துவரும் நாடுகளில் பத்து மடங்கானோர் தீக்காயங்களால் உயிரிழக்கின்றனர். ஒட்டுமொத்தமாக சிறுவர்களில் தீக்காயமானது இறப்பை ஏற்படுத்தும் முதல் முக்கிய பதினைந்து காரணிகளில் ஒன்றாகக் காணப்படுகின்றது. 1980 களிலிருந்து 2004 வரை பெரும்பாலான நாடுகளில் உயிருக்கு ஆபத்தான தீக்காயங்கள் மற்றும் பொதுவான தீக்காயங்கள் குறைந்து வருகின்றன.

## இவற்றையும் பார்க்க
* புண்
* வடு

## குறிப்புகள்

## மேலும் படிக்க

## வெளி இணைப்புகள்
* NHS Choices - Burns and Scalds
* British Burn Association
* American Burn Association
* Japanese Burn Cases
* European Burn Association 
* The UK National Burn Care Government Review 
* Cochrane Injuries Group, systematic reviews on the prevention, treatment and rehabilitation of traumatic injury

பகுப்பு:நோய்கள்
அட்ட வசுக்கள்

**அட்ட வசுக்கள்** என்பவர்கள் மனுவின் மைந்தனான பிரஜாபதியின் எட்டு மகன்கள் ஆவர். 
அவர்களின் பெயர்கள் தரா, துருவா, சோமா, அஹா, அனிலா,
அனலா, பிரதியுஷா மற்றும் பிரபாசா ஆகும்.

வசு எனும் சொல்லுக்கு *வெளி* (Space) என்று பொருள். இவர்கள் இயற்கையையும் இயற்கைக் கோட்பாடுகளையும் உருவகிப்பவர்கள். இந்த அட்ட வசுக்களில் *தரா* எனும் வசு புவியையும், *அனலன்* எனும் வசு நெருப்பையும், *ஆப* எனும் வசு நீரையும், *அனிலன்* எனும் வசு காற்றையும், *துருவன்* எனும் வசு துருவ நட்சத்திரத்தையும், *சோமன்* எனும் வசு சந்திரனையும், *பிரபாசன்* எனும் வசு வைகறையையும், *பிரத்யூசன்* எனும் வசு ஒளியையும் குறிப்பவர்கள்..

## பீஷ்மர்
இந்த அஷ்ட (எட்டு) வசுக்களில் *பிரபாசன்* எனும் வசு தனது மனைவியின் விருப்பத்தை நிறைவேற்றுவதற்காக, வசிட்டரின் காமதேனு பசுவை கவர்ந்து செல்கையில், வசிட்டரால் சாபம் பெற்று மண்ணுலகில், சாந்தனு - கங்கை தம்பதியர்க்கு பீஷ்மராக பிறந்தார் என்று மகாபாரதத்தின் ஆதி பர்வத்தில் கூறப்பட்டுள்ளது..

## மேற்கோள்கள்

## வெளி இணைப்புகள்
* Ashta Vasu 

பகுப்பு:மகாபாரதக் கதை மாந்தர்கள்
பகுப்பு:இந்து தொன்மவியல் மாந்தர்
கொதிகலன்

**கொதிகலன்** (*boiler*) என்பது நீரையோ அல்லது வேறு பாய்மத்தையோ வெப்பமேற்றிக் காய்ச்ச உதவும் ஒரு மூடிய கலன் ஆகும். வெப்பமேற்றப்பட்ட அல்லது ஆவியாக்கப்பட்ட பாய்மம் கொதிகலனில் இருந்து வெளியேற்றப்பட்டு, பிற வேதிப்பொறியியல் செயல்களுக்கோ வெப்பமேற்றும் செயல்களுக்கோ பயன்படும்.

கொதிகலன் பொதுவாக இரும்பு அல்லது எஃகு கொண்டு செய்யப்பட்ட ஒரு அதியழுத்தக் கலனாக இருக்கும்.

## எரிபொருள்
கொதிகலனில் வெப்பமேற்றப் பல வகையான எரிபொருள்கள் பயன்படுத்தப் படுகின்றன. விறகு, கரி, எரிநெய், மற்றும் இயற்கை எரிவளி ஆகியவை இவற்றுள் சிலவாகும். எரிவளிச் சுழலிகளில் இருந்து வெளியேற்றப்படும் வெப்பத்தையும் நீராவி உண்டாக்கக் கொதிகலன்களில் பயன்படுத்திக் கொள்ளலாம்.

## கொதிகலன் வகைகள்
கொதிகலன்கள் பல வகைப்படும். அவற்றுள் சில கீழே:
* பானைக் கொதிகலன்: இது விறகு அல்லது கரியை எரித்து, பாதி நீர் நிறைத்த ஒரு பானையைக் கீழிருந்து சூடாக்கி நீராவியை உண்டாக்கித் தேக்கி வைக்கும் ஒரு கொதிகலன். இது குறைந்த செயல்திறன் கொண்ட ஒன்று. 
* நெருப்புத் தூம்புக் கொதிகலன்: இவ்வகைக் கொதிகலன்களில் பெரும்பாலும் திடநிலை எரிபொருட்கள் பயன்படுத்தப் படும். ஒரு பெரிய கலனில் ஓரத்தில் இருந்து சூடுபடுத்தி, எரிப்பு வாயுக்களைத் தூம்புகளின் (குழாய்களின்) வழியே அனுப்பி அதனைச் சூழ்ந்திருக்கும் திரவத்தை (நீர்) ஆவியாக்குவது. 
* நீர்த் தூம்புக் கொதிகலன்: இவ்வகைக் கொதிகலனில் ஒரு நெருப்பு அறைக்குள் சிறு விட்டத் தூம்புகளின் வழியாக நீரைச் செலுத்தி வெப்பமேற்றப்படும்.

## மேற்கோள்கள்

பகுப்பு:வேதிப் பொறியியல்
பகுப்பு:வெப்ப இயக்கவியல்
பகுப்பு:வேதியியல் கருவிகள்
நாட்காட்டிச் சட்டம், 1750

**நாட்காட்டி (புதிய வடிவம்) சட்டம் 1750** (*Calendar (New Style) Act, 1750*, அல்லது *Chesterfield's Act*) பெரிய பிரித்தானிய நாடாளுமன்றத்தில் இயற்றப்பட்ட ஒரு சட்டம் ஆகும். இச்சட்டம் இங்கிலாந்து மற்றும் பிரித்தானிய ஆள்புலங்களின் நாட்காட்டிக்கு மேற்கொள்ளப்பட்ட ஒரு திருத்தம் ஆகும். இதன் படி மார்ச் 25 இல் கொண்டாடப்பட்டு வந்த புத்தாண்டு சட்டப்படியாக சனவரி 1 இற்கு மாற்றப்பட்டது. அத்துடன் ஏனைய மேற்குலக ஐரோப்பிய நாடுகளைப் போல கிரெகொரியின் நாட்காட்டியை ஏற்றுக் கொண்டது.

## இங்கிலாந்து, மற்றும் வேல்சு
இங்கிலாந்து, மற்றும் வேல்சில், சட்டப்படியான 1751 ஆம் ஆண்டு மார்ச் 25 முதல் டிசம்பர் 31 வரையுமே இருந்தது. இதன்படி அவ்வாண்டின் நாட்கள் மொத்தம் 282 ஆகக் குறைக்கப்பட்டது. 1752 ஆம் ஆண்டு சனவரி 1 இல் ஆரம்பமானது. ஏனைய ஐரோப்பிய நாடுகளில் பயன்படுத்தப்பட்டு வந்த கிரெகொரியின் நாட்காட்டி இங்கிலாந்திலும் பயன்பாட்டுக்கு வந்தது. இதற்காக நாட்காட்டி 11 நாட்கள் முற்போடப்பட்டது: 1752 செப்டம்பர் 2 புதன்கிழமைக்கு அடுத்த நாள் 1752 செப்டம்பர் 14 வியாழக்கிழமையாக மாற்றப்பட்டது. இதனால் 1752 ஆம் ஆண்டு 355 நாட்களை மட்டுமே கொண்டிருந்தது.

## ஸ்கொட்லாந்து
ஸ்கொட்லாந்து ஏற்கனவே மாற்றத்தைக் கொண்டு வந்து விட்டது. புத்தாண்டு 1600 ஆம் ஆண்டு சனவரி 1 இல் ஆரம்பித்தது. புதிய சட்டத்தின் படி ஸ்கொட்லாந்து 1752 ஆம் ஆண்டில் கிரெகொரியின் நாட்காட்டியை நடைமுறைக்குக் கொண்டு வந்தது.

## மேற்கோள்கள்

## வெளி இணைப்புகள்
*''An act for regulating the commencement of the year; and for correcting the calendar now in use'', *Statutes at Large*, volume 20, 1765. The original 1750/51 Act.

பகுப்பு:நாட்காட்டிகள்
பகுப்பு:ஐக்கிய இராச்சியத்தில் சட்டம்
பகுப்பு:1750
எலைசியம்

**எலைசியம்** 2013ஆம் ஆண்டு வெளியான அமெரிக்க நாட்டு அறிவியல் புனைகதை திரில்லர் திரைப்படம். இந்தத் திரைப்படத்தை நெயில் ப்லோம்கம்ப் இயக்க, மேட் டாமன், ஜோடி பாஸ்டர், ஷர்ல்டோ காப்லேயால், அலைஸ் பிராகா, டியாகோ லூனா, வாக்னர் மெளரா, வில்லியம் ஃபிச்னெர் உள்ளிட்ட பலர் நடித்துள்ளனர்.

## நடிகர்கள்
* மேட் டாமன்
* ஜோடி பாஸ்டர்
* ஷர்ல்டோ காப்லேயால்
* அலைஸ் பிராகா
* டியாகோ லூனா
* வாக்னர் மெளரா
* வில்லியம் ஃபிச்னெர்

## வெளியீடு
இந்தத் திரைப்படம் ஆகஸ்ட் 7, 2013ம் ஆண்டு தாய்வான் நாட்டிலும்  ஆகஸ்ட் 9, 2013ம் ஆண்டு அமெரிக்காவிலும்் வெளியானது. இந்தத் திரைப்படம் தமிழ் மொழியில் **எலைசியம்** என்ற அதே பெயரில் மொழிமாற்றம் செய்யப்பட்டு வெளியானது.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2013 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பார்வதி மேனன்

**பார்வதி திருவோத்து** (பிறப்பு: ஏப்ரல் 7, 1987) என்றும் **பார்வதி** என்றும் அறியப்படும் இந்திய நடிகை கேரள மாநிலத்தில் கோழிக்கோட்டில் பிறந்தார். இவர் மலையாளம், தமிழ் ஆகிய மொழித் திரைப்படங்களில் நடித்துள்ளார்.

மலையாளத்தில் 2006ல் அவுட் ஆப் சிலபஸ் என்ற படத்தின் மூலம் திரைத்துறையில் அறிமுகமானார். பின்பு 2008 ஆம் ஆண்டு வெளியான பூ என்ற திரைப்படத்தின் மூலம் தமிழில் அறிமுகமானவர், மற்றும் மரியான் திரைப்படத்திலும் நடித்துள்ளார். பூ திரைப்படத்திற்காக தமிழின் சிறந்த நடிகைக்கான பிலிம்பேர் விருதினைப் பெற்றுள்ளார். அத்தோடு விஜய் டிவியின் புதுமுக நடிகைக்கான விருதையும் பெற்றுள்ளார்.

## ஆதாரங்கள்

## வெளி இணைப்புகள்
* 
* Tune in to Parvathy

பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கேரள நடிகைகள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1988 பிறப்புகள்
பகுப்பு:மலையாளத் திரைப்பட நடிகைகள்
தங்காக்

**தங்காக்** (மலாய்:*Tangkak*), (சீனம்:*东甲*), மலேசியாவின், ஜொகூர் மாநிலத்தில், லேடாங் மாவட்டத்தில் உள்ள ஒரு நகரம். ஜொகூர் மாநிலத் தலைநகரமான ஜொகூர் பாருவில் இருந்து 180 கி.மீ. வடக்கே உள்ளது. நெகிரி செம்பிலான், பகாங் ஆகியவை இதன் எல்லை மாநிலங்கள். மலாக்கா நகரில் இருந்து 27 கி.மீ. தொலைவில் உள்ளது. தங்காக் நகருக்கு மிக அருகில் உள்ள நகரம் ஜாசின் ஆகும்.

தங்காக் நகரம், நெசவு ஆடை வகைகளுக்குப் புகழ்பெற்றது. இந்த நகருக்கு ’துணிமணிகளின் சொர்க்கம்’ எனும் அடைமொழிப் பெயரும் உள்ளது. 

## பொது

இந்த நகரத்தின் சுற்றுப்புற பகுதிகள் விவசாயத் துறையைச் சார்ந்தவை ஆகும். ரப்பர், எண்ணெய்ப் பனை, கொக்கோ பயிர் செய்யப் படுகிறது. டுரியான் எனும் முள்நாறிப் பழத்திற்கு இந்த நகரம் பெயர் போனது. கோலாலம்பூர், ஜொகூர் பாரு, சிங்கப்பூர் ஆகிய மூன்று மாநகரங்களுக்கும் மையத்தில் தங்காக் நகரம் அமைந்து இருக்கிறது.

மலேசியாவில் மிகவும் புகழ்பெற்ற குனோங் லேடாங், இந்தத் தங்காக் நகரில் இருந்து 17 கி.மீ. தொலைவில் உள்ளது. தமிழில் லேடாங் மலை என்று அழைக்கிறார்கள். இந்த மலை வரலாற்றுப் புகழ் பெற்றது. லேடாங் மலையை தங்காக் நகரில் இருந்து தெளிவாகப் பார்க்க முடியும்.

## வரலாறு
18-ஆம் நூற்றாண்டில், மலாக்காவில், தங்காக் நகருக்குச் சற்றுத் தொலைவில் ‘சோகோங்’ எனும் ஒரு குடியிருப்புப் பகுதி இருந்தது. அங்கு வாழ்ந்த மக்கள் வேறு ஓர் இடத்திற்குப் புலம் பெயர்ந்தனர். கீசாங் ஆற்றின் வழியாக புதிய இடத்திற்கு வந்தனர். அந்த இடம் அடர்ந்த காடுகளாகவும், சதுப்பு நிலமாகவும் இருந்தது. அதற்கு தங்காக் என்று பெயர் வைத்தனர்.

தங்காக் புதிய குடியேற்றப் பகுதிக்கு குடியேறிய மக்கள், தங்களின் பழைய இடமான ‘சோகோங்’ குடியிருப்புப் பகுதிக்கும் அடிக்கடி வந்து சென்றனர். அந்தச் சமயத்தில் ‘சோகோங்’ குடியிருப்பில் இருந்தவர்கள் எங்கே இருந்து வருகிறீர்கள் என்று கேட்டார்கள். அதற்கு அவர்கள் மலாய் மொழியில் ’தாங் மெராங்காக்’ (மலாய்:*tang merangkak*) என்று பதில் கூறினர். அந்தத் ’தாங் மெராங்காக்’ எனும் சொற்களில் இருந்து உருவானதுதான் தங்காக் எனும் பெயர்.

## கட்டமைப்பு
தங்காக் நகருக்கு விரிவான சாலைத் தொடர்புகள் உள்ளன. மலேசியாவின் வடக்கு தெற்கு நெடுஞ்சாலை, இந்த நகருக்கு மிக அருகாமையில் தான் செல்கிறது. இங்கு இருக்கும் தங்காக் மாவட்ட மருத்துவமனை, மலாக்கா மணிப்பால் மருத்துவக் கல்லூரியின் கற்பித்தல் மருத்துவமனையாக விளங்கி வருகின்றது. இங்குள்ள ஸ்ரீ சுப்பிரமணியர் ஆலயம், இந்தியர்களின் வழிபாட்டுத் தளமாக இருக்கிறது.

முன்பு தங்காக், மூவார் ஆகிய இரண்டு துணை மாவட்டங்களும் ஒன்றாக ஒரே மாவட்டமாக இருந்தன. 2006-ஆம் ஆண்டில் தனித்தனியான மாவட்டங்களாகப் பிரிக்கப் பட்டன.

## மேற்கோள்

பகுப்பு:மலேசிய நகரங்கள்
பகுப்பு:ஜொகூர்
பகுப்பு:ஜொகூர் மாநிலத்தில் உள்ள நகரங்கள்
நேதாஜியின் வீர வரலாறு (நூல்)

**நேதாஜியின் வீர வரலாறு** நேதாஜி சுபாஷ் சந்திர போஸ் பற்றி எழுதப்பட்ட நூல்.

"என் எண்ணங்களும், நான் பின்பற்றும் கொள்கைகளும் நீடுழி வாழும்!. ...நான் விட்டுச் செல்லும் இலட்சியப் பணியை எண்ணத்தை எனக்குப் பின்னால் வரும் வீரமைந்தர்கள் நிறைவேற்றுவார்கள் என்ற நம்பிக்கை எனக்கு உண்டு!. அந்த நம்பிக்கையினால்தான் இந்த இடுக்கண்களையும், அநீதிகளையும் முகமலர்ச்சியுடன் சகித்துக் கொண்டு காலத்தைக் கடத்துகிறேன்." (பக்கம் 53) என்று கூறும் நேதாஜியின் எண்ணங்களையும், அவர் சந்தித்த இடுக்கண்களையும், வெளிநாட்டினருடன் மட்டுமன்றி கொள்கை வேறுபாட்டால் உள்நாட்டிலேயே அவர் சந்திக்க வேண்டியிருந்த இன்னல்களையும் புரிந்து கொள்ள வைக்கக் கூடிய நூல்.

## வெளி இணைப்புகள்
*நேதாஜியின் வீர வரலாறு

பகுப்பு:தமிழ் வாழ்க்கை வரலாற்று நூல்கள்
1750

**1750**  (**[[ரோம எண்ணுருக்கள்|MDCCL]]**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.

இங்கிலாந்தில் தொழிற்புரட்சி ஆரம்பமானது.

## நிகழ்வுகள்

* சனவரி - இசுதான்புல் தீவிபத்தில் 10,000 வீடுகள் தீக்கிரையாகின.
* ஏப்ரல் - இசுதான்புல்லில் மீண்டும் தீவிபத்து ஏற்பட்டது. ஆண்டுக் கடைசியில் நிகழ்ந்த மற்றும் ஒரு தீவிபத்தில் மேலும் 10,000 வீடுகள் சேதமாயின.
* ஏப்ரல் 4 - சிறிய நிலநடுக்கம் இங்கிலாந்தின் வாரிங்டன் நகரைத் தாக்கியது.
* மே - பார்சில் காவல்துறையினர் பிள்ளைகளைக் கடத்துகிறார்கள் என வதந்தி பரவியதை அடுத்து அங்கு கலவரம் மூண்டது.
* சூலை 11 - நோவா ஸ்கோசியாவின் ஹாலிஃபாக்சு நகரம் தீயில் முற்றாக அழிந்தது.
* நவம்பர் 18 - லண்டனில் வெஸ்ட்மின்ஸ்டர் பாலம் அதிகாரபூர்வமாகத் திறந்து வைக்கப்பட்டது.

### நாள் தெரியாதவை
* உலக மக்கள் தொகை: 791,000,000
** ஆப்பிரிக்கா: 106,000,000
** ஆசியா: 502,000,000
** ஐரோப்பா: 163,000,000
** இலத்தீன் அமெரிக்கா: 16,000,000
** வடக்கு அமெரிக்கா: 2,000,000
** ஓசியானியா: 2,000,000


## பிறப்புகள்
* சூலை 5 - அய்மே ஆர்கண்ட், சுவிட்சர்லாந்து இயற்பியலாளர் (இ. 1803)
* ஆகஸ்டு 18 - அந்தோனியோ சாலியரி, இத்தாலிய இசையமைப்பாளர் (இ. 1825)
* டிசம்பர் 10 - திப்பு சுல்தான், மைசூர் சுல்தான் (இ. 1799)
* சேனாதிராச முதலியார், ஈழத்துப் புலவர் (இ. 1840)

## இறப்புகள்
* சூலை 28 - யோகான் செபாஸ்தியன் பாக், செருமானிய இசையமைப்பாளர் (பி. 1685)
* நவம்பர் 1 - கூசுத்தாவ் விலெம் வொன் இமோவ், டச்சு கிழக்கிந்திய ஆளுனர் (பி. 1705)

## 1750 நாட்காட்டி

## மேற்கோள்கள்
சொக்கலிங்கபுரம்

**சொக்கலிங்கபுரம்** தூத்துக்குடி மாவட்டம், கோவில்பட்டி வட்டம், குப்பனாபுரம் ஊராட்சியில் அமைந்துள்ள கிராமம். கடம்பூர் - பசுவந்தனை இடையே சொக்கலிங்கபுரம் அமைந்துள்ளது.   இப்பகுதியின் பெரிய நகரமான கோவில்பட்டி, இக் கிராமத்திலிருந்து 23 கிலோமீட்டர் தொலைவில் உள்ளது.  மருத்துவமனை,  காவல்நிலையம், பள்ளிக்கூடம் போன்ற அடிப்படைத் தேவைகளை அருகில் அமைந்துள்ள கடம்பூர் சென்று இக்கிராம மக்கள் பூர்த்தி செய்துகொள்கின்றனர். சுமார் 100 குடும்பங்கள் வாழும் இந்த சிறிய கிராமத்தின் மக்கள்தொகை 400.

## பள்ளி
கயத்தார் ஊராட்சி ஒன்றிய ஆரம்ப துவக்கப்பள்ளி (அரசுப்பள்ளி) இங்கு அமைந்துள்ளது. சுமார் 50 மாணாக்கர்கள் இந்த பாடசாலையில் கல்வி கற்கின்றனர்.

## தொழில்
விவசாயம் கிராமத்தின் முக்கியத் தொழில். இக்கிராம விவசாயம் மானாவாரி (மழை பொழிந்தால் தான் விவசாயம்) வகையைச் சார்ந்தது. மண் வகை கரிசல் மண் .உளுந்து, பாசிபயறு, எள், பருத்தி போன்ற பயிர்கள் பயிரிடப்படுகின்றன.
விவசாயம் போக மற்ற சமயங்களில் ஆடு மாடு மேய்தல், விவசாயம் சார்ந்த கூலி  வேலைகளில் இக்கிராம மக்கள் ஈடுபட்டு வருகின்றனர்.

## தட்பவெட்பம்
வருடத்தின் பெரும்பகுதி வெப்பமிகு பகுதியாகும்.  வடகிழக்குப் பருவ மழையை நம்பியே இக்கிராம விவசாயமும் தொழிலும் அமைந்துள்ளன. இப்பகுதியில் உள்ள விவசாய நிலங்கள் கரிசல்மண் வகையைச் சார்ந்தவை.  மழைநீர்ப்பாசனத்தை நம்பியே இக்கிராமத்தின் வாழ்வாதாரமும் பொருளாதாரமும் அமைந்துள்ளன.

## மதம்
பெரும்பான்மையான மக்கள் இந்து சமயத்தைச் சேர்ந்தோர். ஒரு சில நாத்திகர்களும், கிருத்துவ மக்களும் வாழ்ந்து வருகின்றனர். கருப்பசாமி கோவில், காளியம்மன் கோவில், பிள்ளையார் கோவில், பெருமாள் கோவில் உட்பட நான்கு கோவில்கள் உள்ளன.

## வரலாறு
நாயக்கர் கால ஆட்சிக்காலத்தில் ஆந்திர மாநிலத்தில் இருந்து மக்கள் இங்கு இடம் பெயர்ந்து வந்ததாகவும், மதுரை சொக்கநாதர் நினைவில் சொக்கலிங்கபுரம் என்று பெயரிடப்பட்டதாகவும் வரலாறு கூறுகிறது.

## மேற்கோள்கள்

பகுப்பு:தூத்துக்குடி மாவட்டத்திலுள்ள கிராமங்கள்
ரோசிணி நாடார்

**ரோசிணி நாடார் மல்கோத்ரா** (Roshni Nadar Malhotra) என்பவர் எச்.சி.எல் நிறுவனத்தின்  
தலைமை நிர்வாக அதிகாரியாக உள்ளார். இவர் எச் சி எல் நிறுவனத்தின் உரிமையாளர் சிவ நாடார்-கிரண் நாடார் தம்பதியரின் ஒரே மகள் ஆவார். மேலும் இவர் இசைக்கலைஞராகவும், யோகா கற்றுக்கொண்டவராகவும் உள்ளார். ஹெச்சிஎல் நிறுவனத்தில் மிக பெரிய உத்திகளை வகுக்கும் பொறுப்பில் உள்ளார்.

## ஆரம்பகால வாழ்க்கை மற்றும் தொழில்
**ரோசிணி நாடார் மல்கோத்ரா** புது தில்லியில் வளர்ந்தார். அமெரிக்காவில் உள்ள  நார்த்வெஸ்டர்ன் பல்கலைக்கழகத்தில் (Northwestern University) வானொலி, தொலைக்காட்சி மற்றும் திரைப்படம் சம்பந்தமாக இளங்கலைப் பட்டம் பெற்றார். கெல்லாக்ஸ் வணிகவியல் கல்லூரியில் (Kellogg School of Management) நிர்வாகவியலில் முதுகலைப் பட்டம் பெற்றுள்ளார்.

## சிவ் நாடார் அறக்கட்டளை
ஸ்கை நியூஸ் (இங்கிலாந்து), சிஎன்என் (அமெரிக்கா) போன்ற நிறுவனங்களில் சில காலம் செய்தித் தயாரிப்பாளராக பணியாற்றினார். கொடையாளராகவும், அதிகாரம் மிக்க பெண் தொழிலதிபராகவும் பல விருதுகளைப் பெற்றுள்ளார். சிவ்நாடார் அறக்கட்டளையின் மூலம் சென்னையில் சிவ சுப்ரமணிய நாடார் பொறியியல் கல்லூரியை இலாப நோக்கம் இல்லாமல் நடத்திவருகிறார்.

ஹெச்சிஎல் பிராண்ட், ஷிவ் நாடார் அறக்கட்டளை, ஹெச்சிஎல் ஹெல்த்கேர் பிரிவு போன்ற நிறுவனங்களுக்கும் இவர் தலைமையேற்கிறார். உத்தரப் பிரதேச மாநிலத்தில் பொருளாதாரத்தில் பின்தங்கியோருக்காக வித்யகியான் பள்ளி  திட்டத்தை நிறுவியதில் இவருக்கு முக்கியப் பங்கு உண்டு. சிவ் நாடார் பல்கலைக்கழகத்தையும் (Shiv Nadar University) நிர்வாகம் செய்கிறார்.

## விருது
2014ம் ஆண்டிற்கான இளம் வள்ளல் பட்டத்தை என்டிடிவி வழங்கியுள்ளது.

## மேற்கோள்

பகுப்பு:வாழும் மக்கள்
பகுப்பு:இந்தியப் பெண் தொழிலதிபர்கள்
பகுப்பு:தில்லி நபர்கள்
பகுப்பு:1980கள் பிறப்புகள்
கூகுள் குறு மொழி

**கூகுள் குறு மொழி** (**Google Apps Script**) என்பது ஜாவாஸ்க்ரிப்ட்டை அடிப்படையாக வைத்து இயற்றப்பட்டதொரு குறுமொழியாகும். கூகுள் குழுமம்  ஜிமெயில் (gmail), கூகுள் காலண்டர் (google calendar), கூகுள் டாக்ஸ் (google docs) போன்ற பல மென்பொருட்களை உருவாக்கி உள்ளது. இந்த மென்பொருட்களை இணைக்க, கூகுள் குறு மொழியைப் பயன்படுத்தலாம் என கூகுள் குழுமம் கூறுகின்றது. 

## கூகுள் குறு மொழியின்  நன்மைகள்
* இது ஜாவாஸ்க்ரிப்ட்டைப் போல இருப்பதால்,  கற்றுக்  கொள்வது எளிது.
* இது கூகுளின் மென்பொருளான கூகுள் வெப் டூல்கிட் (Google Web Toolkit)-இல் பயன்படுத்தப்பட்டுள்ளது.
* இதைக் கொண்டு, ஒவ்வொருவரும் தங்களுக்கு வேண்டிய சிறுசிறு மென் பொருளை எழுதிப் பயன்படுத்திக் கொள்ளலாம்.
* சின்னஞ்சிறு ஆளுகை வேலைகளைச் (administrative tasks) செய்ய கூகுள் குறு மொழியில் மென்பொருட்கள் (software) உருவாக்குவது எளிது.
## மேற்கோள்கள்

## வெளியிணைப்புகள்
* 
* 
* 

பகுப்பு:படிவ நிரலாக்க மொழிகள்
பகுப்பு:பல்லியக்குதள மென்பொருட்கள்
கலங்கிய நதி

**கலங்கிய நதி** ஒரு தமிழ்ப் புதினம் ஆகும். பி. ஏ. கிருட்டிணன் என்பவர் எழுதிய இது காலச்சுவடு பதிப்பகத்தாரால் 2012 ஆம் ஆண்டு ஜனவரி மாதம் வெளியிடப்பட்டது.

இந்நூல் *பி.ஏ.கிருஷ்ணன்* ஆங்கிலத்தில் எழுதிய *த மட்டி ரிவர்* (The Muddy River) என்பதன் தமிழாக்கம் ஆகும். இந்நூலை அவர் 2002 ஆம் ஆண்டே எழுதி முடித்துவிட்டார். பின்னர் மேலதிக திருத்தங்களை 2009 ஆம் ஆண்டில் செய்தார். இப்புதினத்தில் வரும் *ரமேஷ்* மற்றும் *சந்திரன்* ஆகியோரின் வாழ்க்கையைப் பற்றிய கதை இது. மேலும் கதாப்பாத்திரம் காந்தியின் கொள்கைகளில் ஈடுபாடு கொள்வதாகக் காட்டப்பட்டிருக்கும். மேலும் கதையானது அசாமில் நடக்கும் தீவிரவாதம், கம்யூனிசம், அசாம் பூர்வீக குடிகளுக்கும் வங்காளதேச முஸ்லிம்களுக்குமான பிரச்சினை, காந்தி என பல விஷயங்களை உள்ளடக்கியதாகும்.

## மேற்கோள்கள்

## வெளி இணைப்புகள்
* ஆசிரியர் பேட்டி
* விமர்சனம்
* விமர்சனம் 

பகுப்பு:காலச்சுவடு பதிப்பக நூல்கள்
ஜேம்ஸ் வாங் ஹோவ் (ஒளிப்பதிவாளர்)

**ஜேம்ஸ் வாங் ஹோவ்** (ஆங்கிலம்: James Wong Howe, சீனம்: 黃宗霑) 1899 ஆம் ஆண்டு ஆகஸ்டு மாதம் 28 ஆம் தியதி பிறந்தார். இவர் ஒரு ஒளிப்பதிவாளர் ஆவார். இவர் 130 திரைப்படங்களுக்கும் அதிகமாக ஒளிப்பதிவாளராகப் பணியாற்றியுள்ளார். இரண்டு முறை அகடமி விருதை ஒளிப்பதிவிற்காகப் பெற்றுள்ளார். இவர் 1976 ஆம் ஆண்டு ஜூலை மாதம் 12 ஆம் தியதி மரணமடைந்தார். 1930 கள் மற்றும் 1940 களில் இவர் *ஹாலிவுட்*டின் மிக முக்கியமான ஒளிப்பதிவாளராகத் திகழ்ந்தார். இவர் 10 முறை *அகெதமி விருது* பெற பரிந்துரைக்கப்பட்டார். *தி ரோஸ் டாட்டு* (The Rose Tattoo ) மற்றும் *ஹட்* (Hud) ஆகிய திரைப்படங்களுக்காக இரு முறை அகெதமி விருதைப் பெற்றுள்ளார். வரலாற்றின் மிக முக்கியமான 10 ஒளிப்பதிவாளர்களுள் இவரும் ஒருவர் என சர்வதேச ஒளிப்பதிவாளர்கள் அமைப்பால் தேர்ந்தெடுக்கப்பட்டார்.

## வாழ்க்கைப் குறிப்பு
இவர் சைனா வில் பிறந்து அமெரிக்காவில் குடியேறியவர். முதலில் சலனப் படங்களுக்கு ஒளிப்பதிவு செய்தார். இவரது திருமணம் 1937-ல் பிரான்ஸின் பாரிஸ் நகரில் நடந்தது. ஆனால் இவரது திருமணத்தை கலிபோர்னியா அரசு அங்கீகரிக்கவில்லை. இவரது திருமணம் இனக்கலப்புத் திருமணம் ஆகும். 1948 ஆம் ஆண்டு இனக்கலப்புத் திருமணத்திற்கு எதிரான சட்டம் நீக்கப்பட்டதைத் தொடர்ந்து இவரது திருமணம் அங்கீகரிக்கப்பட்டது.
## மேற்குறிப்பு

பகுப்பு:திரைப்பட ஒளிப்பதிவாளர்கள்
பகுப்பு:1899 பிறப்புகள்
பகுப்பு:1976 இறப்புகள்
சார்லசு ரோஷர்

**சார்லசு ரோஷர்** (*Charles G. Rosher* (நவம்பர் 17, 1885 – சனவரி 15, 1974) என்பவர் இரு தடவைகள் அகாதமி விருது பெற்ற ஒளிப்பதிவாளர். ஒளிப்பதிவிற்கான அகடமி விருதைப் பெற்ற முதல் ஒளிப்பதிவாளர் இவர். ஊமைப்படக் காலம் முதல் 1950கள் வரை பணியாற்றியுள்ளார். இவர் இலண்டனில் பிறந்தவர், பின்னர் அமெரிக்காவில் குடியேறினார். இவர் *சன்ரைஸ்: ஏ சோங் ஃபோர் டூ ஹியூமன்ஸ்* ஆகிய இரு திரைப்படங்களுங்காக சிறந்த ஒளிப்பதிவாளருக்கான அகாதமி விருது பெற்றுள்ளார். இவர் புகைப்படக்கலை தொடர்பான படிப்பை முடித்ததும் செய்திப்படம் எடுக்கும் பிரிவில் பணிபுரிந்தார். 1920களில் *ஹாலிவுட்*டில் மிகச் சிறந்த ஒளிப்பதிவாளராகத் திகழ்ந்தார். 1927 ஆம் ஆண்டு வெளியான *சன்ரைஸ்* திரைப்படம் திரைப்படத்துறையின் ஒளிப்பதிவில் முக்கிய மைல்கல் ஆகும். இவர் பல இடங்களில் பணிபுரிந்திருந்தாலும் கடைசி 12 வருடங்கள் *மெட்ரோ-கோல்ட்வின்மேயர்* நிறுவனத்தில் பணியாற்றினார். லிஸ்பன் நகரில் ஒரு விபத்தில் இவர் மரணமடைந்தார்.

## வெளி இணைப்புகள்
* 
## மேற்குறிப்புகள்

பகுப்பு:1885 பிறப்புகள்
பகுப்பு:1974 இறப்புகள்
பகுப்பு:திரைப்பட ஒளிப்பதிவாளர்கள்
4 விருச்சிக விண்மீன்

** 4 விருச்சிக விண்மீன்** (*4 Scorpii*) என்பது விருச்சிக விண்மீன் குழாமில் உள்ள ஒரு விண்மீன் ஆகும். இது 2.2 மடங்கு சூரியத் திணிவு உடையது. தோரயமாக 410 ஒளியாண்டுகள் தூரத்தில் உள்ளது.

## மேற்கோள்கள்

பகுப்பு:விருச்சிக விண்மீன் குழாம்
பகுப்பு:விண்மீன்கள்
ஈராக்கின் ஹமாஸ்

**ஈராக்கில் ஹமாஸ்** (*Hamas of Iraq*, ) என்பது ஈராக்கைத் தளமாகக் கொண்ட சுணி பிரிவு ஆயுதம் தாங்கிய போராளி இயக்கமாகும். இவ்வியக்கம் *1920 புரட்சிப் படை* என்பதிலிருந்து பிரிந்த இயக்கமாகும். அமெரிக்காவின் படைகளின் மீது தாக்குதல் நடத்தி அதன் காணொளிக் காட்சியை வெளியிட்டு அத்தாக்குதலுக்குப் பொறுப்பேற்றுக் கொண்டது இவ்வியக்கம். *1920 புரட்சிப் படை* ஈராக்கின் *டியாலா* (Diyala) பகுதியில் அமெரிக்கப்படைகளால் அல் காயிதாவிற்கு எதிராக நடத்தப்பட்ட தாக்குதலுக்கு *ஈராக்கின் ஹமாஸ்* இயக்கம் உதவியிருக்கும் என நம்புகிறது.  அமெரிக்காவின் ஆயுதங்களைக் கொண்டுள்ள *ஈராக்கின் ஹமாஸ்* அமைப்பு ஈராக்கிய ராணுவம் அல்லது காவல்துறையின் கட்டுப்பாட்டில் இருக்க வேண்டும் என ஈராக்கிய அதிபர் தெரிவித்துள்ளார்.  2007 ஆம் ஆண்டு அக்டோபர் மாதம் 11 ஆம் தியதி இக்குழு அரசியல் இயக்கத்தில் சேர்ந்து அமெரிக்க ஆக்கிரமிப்பிற்கு எதிரான நிலைபாட்டை எடுத்தது.

## மேற்கோள்கள்


பகுப்பு:தீவிரவாத அமைப்பு என குறிப்பிடப்பட்டவை
ஒன்பது ரூபாய் நோட்டு (நூல்)

**ஒன்பது ரூபாய் நோட்டு** (ஆங்கிலம்:Onbathu Rupai Nottu) என்பது தங்கர் பச்சான் எழுதிய முதல் தமிழ்ப் புதினம் ஆகும். மேலும் இந்நூலுக்கு த. ஜெயகாந்தன் அணிந்துரை வழங்கியிருக்கிறார்.

## வரலாறு
ஒன்பது ரூபாய் நோட்டும் இரண்டு - பத்து - தொண்ணூற்று ஆறும் என்ற தலைப்பில் பேராசிரியர் த. பழமலய் இந் நூலுக்கு எழுதியுள்ள முன்னுரையின் பகுதி:

1985 ஆம் ஆண்டு அக்டோபர் மாதம் நூலாசிரியர், தனது தந்தையின் இறப்புக்காக தனது கிராமத்திற்குப் போயிருந்தபோது எழுந்த எண்ணங்களால் எழுத ஆரம்பிக்கப்பட்ட இந்தப் புதினம் முடிய பதினொரு ஆண்டுகள் ஆனது. பலாவும், முந்திரியும், மாவும் நெடிவீசும் மண்ணின் மணத்துடன் ’வறுமையில் செம்மை’ எனும் வாழ்க்கைத் தத்துவத்தை எடுத்துக்காட்டும் விதமாக அமைந்துள்ளது.
* குண்டுக்குறியிட்ட வரிசையின் உறுப்பினர்

## திரைப்பட வடிவம்
இந்தப் புதினம் தங்கர் பச்சானால் ஒன்பது ரூபாய் நோட்டு என்ற பெயரிலேயே திரைப்படமாக இயக்கப்பட்டு 2007 ஆம் ஆண்டு வெளியிடப்பட்டது.

## ஆதாரங்கள்

## வெளி இணைப்புகள்
*ஒன்பது ரூபாய் நோட்டு

பகுப்பு:தமிழ்ப் புதினங்கள்
ஜிசாட்-8

**ஜிசாட்-8** (GSAT-8) ஒரு தகவல் தொடர்புச் செயற்கைக்கோள் ஆகும். இச்செயற்கைக் கோளானது இந்திய விண்வெளி ஆய்வு மையத்தால் உருவாக்கப்பட்டதாகும். இச்செயற்கைக்கோள் இன்சாட் வகை செயற்கைக் கோளாகும். இது 2011 ஆம் ஆண்டு மே மாதம் 21 ஆம் தியதி பிரெஞ்சு கயானாவின் *கெளரெள*விலிருந்து அனுப்பப்பட்டதாகும். இச்செயற்கைக் கோளை செலுத்திய செலுத்து வாகனம் ஐரோப்பிய விண்வெளி நிறுவனத்தின் *ஏரியான்* செலுத்து வாகனம் மூலம் விண்வெளியில் செலுத்தப்பட்டது.
## திட்டமிடலும் செலுத்துதலும்
இச்செயற்கைக் கோளானது இந்திய விண்வெளி ஆய்வு மையத்தால் இந்தியாவில் தயாரிக்கப்பட்டு பிரெஞ்சு கயானாவின் அருகிலுள்ள *கெயினி* விமானத் தளத்திற்கு *அண்டாநோவ் அந்-124* சரக்கு விமானம் மூலம் எடுத்துச் செல்லப்பட்டதாகும். இச்சரக்கு விமானம் சோவியத் ஒன்றியத்தினுடையதாகும் (உக்ரைன்). இச்செயற்கைக் கோளை வெற்றிகரமாக செலுத்தியதின் மூலம் ஏற்கனவே இழந்த இரண்டு ஜி. எஸ். எல். வியின் இழப்பை ஈடு செய்தது.
## மேற்கோள்கள்


பகுப்பு:விண்வெளி நிறுவனங்கள்
மிகையுணர்வூக்கம்

**மிகையுணர்வூக்கம்** (Hypersensitivity) (**மிகையுணர்வூக்க வினைகள்** அல்லது **சகிப்புத் தன்மையற்ற நிலை**)  என்பது இயல்பான நோயெதிர்ப்பு அமைப்பின் விரும்பத்தகாத வினைகளைக் குறிக்கும். உதாரணங்களாக, ஒவ்வாமை, தன்னெதிர்ப்பு வினைகளைக் கூறலாம். இவ்வினைகள் பாதிப்பை உண்டாக்கக்கூடிய, தொந்தரவான அல்லது சில நேரங்களில் மரணத்தைத் விளைவிக்கக் கூடியவையாக இருக்கலாம். ஓம்புயிரின் முன்னரே (நோயெதிர்ப்பு) உணர்வூட்டிய நிலை மிகையுணர்வூக்க வினைகள் நிகழத் தேவைப்படுகிறது. இவ்வினைகள் நான்கு வகைகளாகப் பிரிக்கப்பட்டுள்ளது.

## மேற்கோள்கள்

பகுப்பு:நோயெதிர்ப்பியல்
சுமித்ரா மகஜன்

**சுமித்திரா மகஜன்** (*Sumitra Mahajan*, 12 ஏப்ரல் 1943) பாரதிய ஜனதா கட்சியைச் சார்ந்த  இந்திய அரசியல்வாதியும் பதினாறாவது மக்களவையின் மக்களவைத் தலைவரும் ஆவார்.  2014இல் எட்டாவது முறையாக மக்களவைத் தேர்தலில் வென்றுள்ளார். பதினாறாவது மக்களவையில் இவ்வாறு எட்டுமுறை வென்ற மூவரில் ஒருவராக உள்ளார். மிக நீண்டகாலம் உறுப்பினராக உள்ள பெண் நாடாளுமன்ற உறுப்பினராகவும் உள்ளார்.  1989ஆம் ஆண்டிலிருந்து மத்தியப் பிரதேசத்தின் இந்தூர் மக்களவைத் தொகுதியிலிருந்து தொடர்ந்து வென்று வந்துள்ளார்.

முந்தைய பாஜக ஆட்சியில் நடுவண் இணை அமைச்சராக 2002 முதல் 2004 வரை இருந்துள்ளார். மனிதவள மேம்பாடு, தொலைத்தொடர்பு, பெட்றோலியம் துறைகளில் அமைச்சராகப் பணி புரிந்துள்ளார். இந்தூர் பல்கலைக்கழகத்தில் முதுகலைப் பட்டமும் சட்டமும் படித்துள்ளார்.

## மேற்சான்றுகள்

## வெளியிணைப்புகள்
* New responsibility a challenge: Mahajan

பகுப்பு:இந்திய அரசியல்வாதிகள்
பகுப்பு:பெண் அரசியல்வாதிகள்
பகுப்பு:1943 பிறப்புகள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:மக்களவைத் தலைவர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
மீவீரிய எதிர்ப்பி

**மீவீரிய எதிர்ப்பிகள்** (Superantigens; SAgs) என்பவை "டி" செல்களில் குறிப்பிடப்படாத தூண்டுதல்களை உண்டாக்கிப் பெருமளவு சைட்டோகைன்களின் (உயிரணுத் தொடர்பி/செயலூக்கி) வெளியீட்டை விளைவிக்கும் எதிர்ப்பிகளின் ஒரு பிரிவாகும். இவை நோய் விளைவிக்கின்ற நுண்ணுயிரிகளால் (வைரசுகள், செல்சுவரற்ற நுண்ணுயிரிகள் (mycoplasma), பாக்டீரியாக்கள்) நோயெதிர்ப்பு வினைகளுக்கெதிரான பாதுகாப்பு யுக்தியாக உற்பத்திச் செய்யப்படுகின்றன.

## மேற்கோள்கள்

பகுப்பு:நோய் எதிர்ப்பு முறைமைகள்
வீ ஆர் தி மில்லர்ஸ்

**வீ ஆர் தி மில்லர்ஸ்** 2013ஆம் ஆண்டு வெளியான அமெரிக்க நாட்டு நகைச்சுவை திரைப்படம். இந்தத் திரைப்படத்தை **ரவ்சொன் மார்ஷல் தர்பர்** இயக்க, ஜெனிபர் அனிஸ்டன், **ஜேசன் சுடிகிஸ், எம்மா ராபர்ட்ஸ், நிக் ஓப்பெர்மன், கேத்ரின் ஹான், எட் ஹெல்ம்ஸ், வில் பௌல்ட்டர், மோலி க்வின், கென் மரீனோ, டோமர் சிச்த்லே** உள்ளிட்ட பலர் நடித்துள்ளனர்.

## நடிகர்கள்
*ஜெனிபர் அனிஸ்டன்
*ஜேசன் சுடிகிஸ் 
*எம்மா ராபர்ட்ஸ்
*நிக் ஓப்பெர்மன் 
*கேத்ரின் ஹான்
*எட் ஹெல்ம்ஸ்
*வில் பௌல்ட்டர்
*மோலி க்வின்
*கென் மரீனோ
*டோமர் சிச்த்லே

## விருதுகள் மற்றும் பரிந்துரைகள்
இந்தத் திரைப்படம் 13 விருதுகளுக்கு பரிந்துரை செய்யப்பட்டு 3 விருதுகளை வென்றது என்பது குறிப்பிடத்தக்கது.

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2013 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:நியூ லைன் சினிமா திரைப்படங்கள்